འདས་པའི་ཉིན་ཤས་ནས་བཟུང་སྤྱི་ཚོགས་དྲ་རྒྱའི་ཐོག་སྒ་སྐྱེ་དགུ་མདོ་ཁུལ་དུ་ས་ཡོམ་སྐབས་འདས་གྲོངས་སུ་གྱུར་པའི་ཕུང་པོ་མང་པོ་སྡེབ་ཏུ་བསྲེགས་པའི་པར་རིས་དང་མཆོད་མེའི་པར་རིས།མ་ཎིའི་གཟུངས་སྔགས་དང་ཕྱག་རྒྱ་བྱས་པའི་འདྲ་པར་བཞག་སྟེ་དྲན་གསོ་ཞུ་མཁན་བོད་མི་ཁག་ཅིག་འདུག་པས།བོད་ཕྱི་ནང་གཉིས་སུ་བཞུགས་པའི་བོད་མིའི་ཚོའི་སེམས་ཁོངས་སུ་བོད་ཁུལ་གྱི་ས་ཡོམ་གོད་ཆགས་ཚབས་ཆེན་འདི་བརྗེད་མེད་པ་མངོན་ཐུབ་ཡོད།བོད་མི་ཞིག་གིས་སྤྱི་ཚོགས་དྲ་རྒྱའི་སྟེང་ལ།སང་ཉིན་ནི་བརྗེད་མི་ཐུབ་པའི་བཞི་གཅིག་བཞི་ཡུལ་ཤུལ་ས་ཡོམ་མུན་ནག་གི་དུས་ངན་ཉིན་སྤུན་ཟླ་མང་པོའི་ཚེ་སྲོག་ཤོར་ཡོད་པར་བརྟེན་ང་ཚོ་ཚང་མས་དུས་དྲན་ཉིན་སྡིག་སྤོང་དགེ་སྒྲུབ་ཀྱི་ལས་ལ་ངེར་པར་དུ་འཇུག་དགོས་ཞེས་སྐུལ་མ་ཞུས་འདུག